L’Eliana va celebrar el lliurament dels Premis Ciutadania 2018
07 de desembre de 2018

Ahir 6 de desembre, coincidint amb la commemoració del Dia de la Constitució, l'Eliana va celebrar el lliurament dels Premis Ciutadania 2018, un acte amb el qual, cada any, s'atorga el premi als ciutadans i col·lectius que millor han influït en la convivència del municipi, així com en el seu desenvolupament, durant l'any. L'acte va començar a les 10.45 hores en la plaça del País Valencià, punt on es van congregar les persones i entitats premiades i assistents per a iniciar una processó cívica cap al centre sociocultural. Aquesta cercavila va comptar amb música tradicional valenciana.

Una vegada allí, l'acte de lliurament dels premis va donar començament en la nova sala del Centre Sociocultural, on el grup de majors de l'Escola Coral de l'Eliana va oferir una especial actuació. L'acte va comptar amb una alta assistència de públic.

Així, els premiats van ser: en la categoria de “Millor Expedient Acadèmic de l'IES l'Eliana”, l'estudiant Félix Moreno Peñarrubia, en representació del qual va arreplegar el premi el seu pare; en la categoria “Empresa i Comerç”, l'Associació de Comerciants de l'Eliana; en la categoria d“Esports”, l'atleta Concha Montaner; en la categoria de “Premi al Ciutadà”, es va atorgar el premi a José Cerezo; en la categoria de “Cultura”, el premi va recaure en el grup Teatreliana, representat per Sefa Bernet; en la categoria d“Educació”, els premiats van ser la professora Inmaculada Mondría Sáez i l'Associació Salamandra, representada per Pepe del Campo i Reyes Belvís.

En paraules de l'alcalde de l'Eliana, Salva Torrent, “aquest és un acte que va nàixer amb la independència de l'Eliana de la Pobla de Vallbona, i a dia d'avui segueix premiant i reconeixent a tots aquells que cada dia fan de l'Eliana un poble millor, a més de convertir-se en una de les celebracions més especials i emotives del nostre municipi”.